شەفەق نیوز/ سەرچەوەیگ ناوخوەیی لە پارێزگای بابل، ئمڕوو پەنجشەممە، خەوەردا مردن و زەخمداری 10 کەس ژن و مناڵ هاناویان وە رمیان قەواسەی مەزارگەیگ ئاینی لە پارێزگاگە.
سەرچەوەگە وە ئاژانس شەفەق نیوز وت: 6 کەس گیان لە دەسدا و 4 کەسیش زەخمدارە لە ئەنجام رمیان بەش بان بینای مەزارگەی ئیمام حەمزە خوەرئاوا لە بابل، دیاریکرد، " لەمابەین قوربانەیل و زەخمدارەیلە ژن و مناڵ و گەیم مەزاردگە هەس".
لەلاییگتر، مردن و زەخمداری 3 کەس وە روداویگ هاتوچوو لە ری ناودەوڵەتی زۊینە لە خوەرئاوای شار ناسریە ناوەن پارێزگای زیقار.
سەرچەوەیگ ئەمنی وە ئاژانس شەفەق نیوز وت: " ماشینیگ لە جۊر دۆج  لە بان ری زۊینەی ناودەوڵەتی لە خوەرئاوای زیقار پلیاگە، روداوەگە بۊیە هووکار زەخمداری دو کەس یەکیگیان پزیشک ئاژەڵە و مردن یەکیگیش  لە دەرمانخانە کارکەێد ".
